Arvidsjaur
Store norske leksikon,Geografi,Verdens geografi,Europa,Sveriges geografi
Arvidsjaur er en kommune i nordlige Sverige, i Lappland, Norrbottens län. Kommunen har et areal på 5699 kvadratkilometer og 6220 innbyggere (2019).
Landskapet preges av lange og smale innsjøer, skog og myr. Skogbruk og treindustri er viktige næringer.Kommunesenteret Arvidsjaur (4507 innbyggere i 2019) ligger ved Inlandsbanan.Arvidsjaur er en gammel møteplass for skogsamer. Ved kirken ligger velbevarte samiske kirkestuer hvor reindriftsfamiliene samles to ganger i året i forbindelse med kirkelige høytider. Les mer i Store norske leksikon Lappland Norrbottens län Sverige Eksterne lenker Visit Arvidsjaur – offisiell turistportal